google/wiki40b huggingface dataset:
Simca 1000

Varianter

I løpet av produksjonstiden var Simca 1000 (uttales «mille» på fransk) tilgjengelig i en rekke varianter med forskjellige utstyrsnivåer og varianter av den opprinnelige Simca Type 315-motoren. Billigmodellen ble solgt under navnet Simca 900, og ble senere erstattet av Simca 4 CV, og var utstyrt med en 0,8 liters motor, mens toppmodellen, som ble lansert i 1969, fikk 1,1-litersmotoren fra den større Simca 1100. Tidlig på 1970-tallet fant også 1,3-litersmotoren fra den største 1300 veien til Simca 1000.
I tillegg til manuell girkasse, som var standardutstyr, kunne enkelte utgaver også leveres med en tretrinns automatisk girkasse.
Yuki Muto

Landslaget

Yuki Muto spilte 2 landskamper for Japans herrelandslag.
Jugoslavias parlament

Jugoslavias parlament var parlamentet i Kongeriket av serbere, kroater og slovenere, senere kalt Kongeriket Jugoslavia, fra 1920 til 1941, senere i Den demokratiske føderasjonen Jugoslavia, senere kalt Den føderale folkerepublikken Jugoslavia og Den sosialistiske føderale republikken Jugoslavia, fra 1945 til 1992, og til slutt i den sterkt reduserte Den føderale republikken Jugoslavia fra 1992 til 2003.
Apaturinae

Utseende

Middelsstore til store (vingespenn 40 – 120 mm) sommerfugler med kraftig kropp og store, men forholdsvis smale vinger. Oversiden har ofte et blålig eller fiolett, metallisk skimmer og er ellers mørk brunlig med lyse flekker eller bånd. Noen arter etterligner uspiselige monarksommerfugler (Danaini). Den asiatiske slekten Timelaea utmerker seg ved at de er små, og ligner sterkt på små perlemorvinger (slekten Boloria, Argynnini). Hodet er forholdsvis stort, fasettøynene store, labialpalpene middels store og fremoverrettede. Sugesnabelen er velutviklet, antennene er kraftige, markert kølleformet og minst halvparten så lange som forvingene. Disse er trekantet, oftest med bølgete eller svakt flikete ytterkant. Grunnfargen er mørk med lyse flekker eller bånd, i tillegg har de ofte en mer eller mindre markert metallisk (iridiserende) glans. Bakvingene er farget som forvingene, forholdsvis smale, ofte med en kort «stjert» ved bakhjørnet. Larvene er grønne, tilspisset i begge ender, i hodeenden med to lange, hornaktige utvekster. Hodekapselen er gjerne ikke synlig ovenfra og larven ligner nærmest en grønn nakensnegle.

Levevis

Apaturinae er skogsinsekter, og de voksne sommerfuglene holder seg mest oppe i trekronene. Det kan forklare hvorfor mange av artene er antatt å være sjeldne. Disse sommerfuglene har en karakteristik flukt med noen kjappe vingeslag etterfulgt av at sommerfuglen seiler med utspente vinger et sekund eller to. Hannene er territorielle og forsvarer luftområder og sittepinner der hunnene kan tenkes å dukke opp. Disse sommerfuglene sitter også mye og soler seg. De besøker sjelden blomster, derimot kan de komme ned til bakken for å drikke fra sølepytter, råtnende frukt, fersk møkk eller åtsler. De kan forholdsvis lett lokkes med slik åte. De kan også sette seg på mennesker for å drikke svette.
Larvene lever på forskjellige busker og løvtrær. De fleste artene finnes på planter i hampfamilien, for eksempel nesletre (Celtis). Hestinalis lever på arter i neslefamilien, Sephisa på arter i bøkefamilien og Apatura har tilpasset seg et liv på de salicinholdige artene i vierfamilien (Salix og Populus).

Utbredelse

Denne gruppen har sin hovedutbredelse i de tropiske delene av Asia, og bare noen få slekter finnes utenfor dette området. Slekten Apatura har to arter i Europa, Apatura iris og A. ilia.  Slekten Apaturina forekommer i det nordlige Australia. Apaturopsis er den eneste representanten i Afrika, med én art på det afrikanske kontinentet og to på Madagaskar. Slekten Asterocampa er den enste som finnes i Nord-Amerika, mens Doxocopa lever i Sør-Amerika.
Dukkemann

Melodi Grand Prix

Sangen var en av 305 som ble sendt inn til NRKs åpne konkurranse foran Melodi Grand Prix 1967. Den var en av fem som ble plukket ut til finalen i Centralteatret i Oslo 25. februar 1967. Der sang Torill Ravnaas den med lite orkester, og Kirsti Sparboe med Kringkastingsorkestret.

I avstemningen vant Dukkemann en klar seier og ble dermed Norges bidrag til den internasjonale finalen i Wien.
Utdypende artikkel: Melodi Grand Prix 1967

Eurovision Song Contest

Sangen ble framført som trettende bidrag om kvelden 8. april 1967, etter Spanias Raphael med «Hablemos del amor» og før Monacos Minouche Barelli med «Boum-Badaboum».
Da avstemningen var ferdig, hadde den fått to poeng og ble nummer 14 av 17 deltakere.
Utdypende artikkel: Eurovision Song Contest 1967

Teksten

Sangen er en ballade, der jeg-personen sammenlikner livet med det å være en marionett. Hun beskriver en dukke som synes å ha et kynisk syn på verden, for å få sine strenger kuttet. Derfor burde lytterne huske på å gripe livet med begge hendene, lik dansende dukker.
Kirsti Sparboe har spilt inn sangen. Den ble utgitt på singelen Triola TN 466 i 1967.
Antoine Thomas

Liv og virke

Han trådte inn i jesuittordenen den 8. september 1660, og ble sendt til å undervise i Armentières, Huy og Tournai. Han ervervet seg også grundige matematiske kunnskaper.

Til Det fjerne østen

I april 1680 ble han sendt til Det fjerne østen. I september var han ankommet Goa, og derfra skulle veien egentlig gå til Japan. Han kom bare til Macao, i 1682, akkurat tidsnok til å kunne observere en solformørkelse (1683). Men Japan var, veste det seg, blitt stengt for alle utlendinger. 
Dermed begav han seg i stedet til Siam, der han omvendte Constantin Phaulkon, den greske husmester til kongen, til den katolske kirke.

I Kina

I 1685 kom han til Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.  Derfra fortsatte han til Kanton i Kina.  
Derfra ble han kalt til keiserhoffet i Beijing, dit han så ankom i november 1686. Til å begynne med var han medarbeider og sekretær for sin medbror og landsmann pater Ferdinand Verbiest S.J. (1623–1688), som var president for det keiserlige astronomiske byrå. Rett etter ble han visepresident for samme embede, og da Verbiest døde i 1688 ble han selv (uoffisiell) leder for dette embede. Det forble han, sammen med p. Thomas Pereyra, til de ble avløst av jesuittpateren  Claudio Filippo Grimaldi (1638–1712) overtok embedet i 1694. 
I 1699 organiserte pater Thomas på oppdrag av Kangxi-keiseren reparasjons- og nødhjelpsarbeidet etter en oversvømmelseskatastrofe rundt Den gule flod. 
Fra 1701 til 1704 var pater Thomas viseprovinsial for jesuittene. I 1702 beregnet han lengden av én grad. Sammen med jesuittene Joachim Bouvet,Jean-Baptiste Régis og Dominique Parrenin gjennomførte han som del av et keiserlig kartografioppdrag en oppmåling av Beijing-distriktet. 
Thomas fremmet den franske Kinamisjon, gikk inn for en kinesisk liturgi på elevert kinesisk, og var kinesisk mandarin.
Han ble gravlagt på jesuittenes gravsted Zhalan i Beijing.
Trichogomphus bronchus

Utseende

En stor (ca. 50 millimeter) og kraftig, blank, svart eller mørkbrun hornbille. Hannen har et langt og kraftig horn på hodet, litt sagtakket i spissen, og fem horn på pronotum; to korte, tykke på sidene og tre lengre og tynnere midt oppe på pronotum, der det midterste er lengst, området mellom disse hornene er ganske blankt. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran, blankt bak. Dekkvingene hos begge kjønn er blanke, hos hunnen med fine punktrader.
Disse billene er meget kraftig bygde, også til hornbiller å være.

Utbredelse

Arten er utbredt på Borneo og Filippinene.
Fribol

Fribol er danskregistrert varemerke eid av et firma som produserer sukkerfrie produkter utviklet spesielt for diabetikere. 
Fribol-produktene består av 98 prosent polydextrose (kostfiber) og er søtet med sukralose, et søtningsmiddel som er 600 ganger søtere enn sukker. Fribol-produktene inneholder kun én promille av dette stoffet. De inneholder heller ikke maltitol, isomalt, sorbitol eller andre sukkeralkoholer som vil påvirke diabetikeres blodsukker. I tillegg er de frie for fett og karbohydrater, er ikke skadelig for tennene og har en glykemisk indeks på 5.
Rosevindu

Rosevindu er et stort, rundt vindu som ofte kan være satt inn i kirkefronten og tverrskipgavlene. Rosevinduer ble mye brukt i kirker og katedraler i gotikken.
Rosevinduene har som oftest glassmaleri.
Wood Buffalo nasjonalpark

Wood Buffalo nasjonalpark ligger i det nordøstlige Alberta og det sørlige Nordvestterritoriene og er den største nasjonalparken i Canada med sine 44 807 km². Parken ble etablert i 1922 for å beskytte verdens største flokk med skogsbison som fremdeles ikke er satt i fangenskap. Foreløpig er bestanden av skogsbison i denne parken anslått til å være på rundt 5000 bisoner.
Parken varierer i høyde fra 183 meter ved Little Buffalo River til 945 meter i Caribou Mountains. Parken har hovedkvarteret sitt i Fort Smith med et noe mindre satellittkontor i Fort chipewiansk i Alberta. Parken inneholder en av verdens største ferskvannsdeltaer som heter Freden-Athabasca Delta. Wood Buffalo nasjonalpark inneholder et stort utvalg av ville dyrearter, for eksempel elg, svartbjørn, ulv, gaupe, bjørn og snøskohare.
Denne nasjonalparken ble utpekt som en del av UNESCOs verdensarvliste i 1983 på grunn av det biologiske mangfoldet i Peace-Athabasca-deltaet som er ett av verdens største innlandsdeltaer, samt befolkningen av villbisoner.
Dochmonota

Utseende

Små, mørke, avlange kortvinger.
Shenandoah University

Shenandoah University er et religiøst universitet i Winchester i delstaten Virginia i USA. Det ble grunnlagt i 1875.
Ved lærestedet var det 3 105 studenter og 340 vitenskapelig ansatte i 2006, og dette året var skolepengene US$ 21 240 for studenter folkeregistrert i USA. Undervisningen gis opp til doktorgradsnivå.
Imsterfjorden

Imsterfjorden er en fjordarm av Trondheimsleia i Snillfjord kommune i Trøndelag. Fjorden har innløp mellom Kongensvollen i vest og Moldtun i øst og strekker seg 6,5 kilometer sørover til Feneset i bunnen av fjorden. Åsøya ligger mitt i innløpet til fjorden og sør for denne ligger Monsholmen, Tyskøya og Kattøya med forholdsvis trange sund i mellom. Like øst for Feneset ligger gården Imstra, som fjorden er oppkalt etter.
Caroline Amalie av Danmark

Foreldre

Fredrik Kristian II av Holstein-Augustenburg (1765–1814): dansk hertug. Han huskes som en kulturpersonlighet, som virket ivrig for høyere utdannelse, inntil han i 1810 kom i konflikt med det danske kongehuset.
Louise Augusta (1771–1843): dansk prinsesse; datter av dronning Caroline Mathilde og antagelig Struensee. Hun giftet seg i 1786 med hertug Frederik Kristian av Augustenborg, men forble det danske kongehus tro under striden mellom ektefellen og broren Frederik VI. I sitt ekteskap ble hun mor til tre barn, Caroline Amalie, Christian August (hertug av Augustenborg) og Frederik Emil («Prinsen av Nør»).
Omodylia

Utbredelse

Arten er endemisk for Madagaskar.
Bergverksmuseum

Bergverksmuseer i Norge

Bergverksindustrien er Norges eldste industrigren. Næringsdepartementet har satt i gang prosjekter via blant annet Norsk Bergverksmuseum for bevaring av gruver og gruvesamfunn i Norge. Kulturminner er i dag opprettet som bergverksmuseum i blant annet Sulitjelma, på Røros, Modum, Løkken og Kongsberg. Disse fornminnene belyser bergverkshistorien fra 1600-tallet og frem til i dag.
Panasonic

Navn

Fra 1935 til 1. oktober 2008, var selskapets navn «Matsushita Electric Industrial Co., Ltd.» Den 10. januar 2008, meldte selskapet at de skulle endre navn til «Panasonic Corporation», med effektivisering den 1. oktober 2008,  til å være mer tilpasset dens globale merke «Panasonic». Navneendringen var godkjent av selskapets aksjonærermøte den 26. juni 2008 etter konsultasjon med Matsushita familien.

20. århundre

Panasonic ble stiftet i 1918 av Kōnosuke Matsushita som en selger av duplex-lampestikkontakter. I 1927 begynte de med produksjon av sykkellamper, det første produktet som de markedsførte seg under merkenavnet National.
Ljubosejevka

Ljubosejevka (russisk: Любосе́евка) er ei elv i Moskva oblast i Russland. Den er ei venstre sideelv til Vorja. Elva er 15 km lang.
Jiuli

Jiuli (kinesisk: 九里区; pinyin: Jiǔlǐ Qū) er et bydistrikt i byprefekturet Xuzhou i provinsen Jiangsu i Folkerepublikken Kina.
Det har et areal på 98 km² og teller ca. 196.000 innbyggere (2005).
Grunnkretser i Suldal kommune

Grunnkretser i Suldal kommune er delområder og grunnkretser som seksjonerer Suldal kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Norgesmesterskapet på ski 1961

Norgesmesterskapet på ski 1961 var norgesmesterskapet i de nordiske grenene skihopping, langrenn og kombinert.
Mesterskapet ble tildelt Trondheim, med Leinstrand IL var arrangør av 50 km langrenn, stafett og 10 km kvinner. Trondhjems Skiklub arrangerte de øvrige øvelsene.
Hele mesterskapet, bortsett fra femmila, måtte imidlertid flyttes til Røros og Rælingen på grunn av snømangel i Trondheim.
Triplonychus

Utseende

Nokså små til middelsstore (ca. 5 - 12 millimeter) og avlange, mørkbrunlige smellere. Pronotum er hvelvet og rundet. Et særtrekk er at scutellum er hjerteformet.

Utbredelse

Slekten er utbredt i den Neotropiske økosonen.
Sammy Alex Mutahi

Karriere

Han begynte å markere seg i 2008, da han ble nummer tre på 10.000 meter ved det kenyanske juniormesterskapet. I 2009-sesongen fikk han flere gode plasseringer i World Athletics Tour-løp, bl.a. andreplass på 5000 meter ved Aviva London Grand Prix i London og tredjeplass på 3000 meter ved Herculis-stevnet i Monaco. I september fikk han tredjeplass på 3.000 meter ved IAAF World Athletics Final i Thessaloniki. 
I 2010 vant han sin første store internasjonale medalje, da han fikk bronse på 3000 meter ved VM i friidrett innendørs i Doha, bak Bernard Lagat og Sergio Sánchez.
Kelechi Iheanacho

Landslaget

Han ble tatt ut i Nigerias tropp til VM i fotball 2018 i Russland.
Octocollis

Utseende

En middelsstor (15-20 millimeter), matt gullbasse. Hos hannen er hodet svart, pronotum er svart med oransje kanter og dekkvingene brunoransje med svart søm og et par svarte flekker, scutellum og undersiden svart. Hodet har noe framstikkende "snute". Pronotum er klokkeformet, smalere enn dekkvingene, som er avsmalnende bakover og har litt uregelmessige lengderibber. Undersiden er kledt med gulaktige hår. Hunnen er svart med litt diffuse, rødlige flekker på dekkvingene.

Levevis

Larvene lever gjerne i råtnende ved eller annet dødt, organisk materiale.

Utbredelse

Arten er utbredt i Australia (Queensland).
Ypthimomorpha itonia

Utseende

En middelsstor, brun sommerfugl. Oversiden er ensfarget brun med én stor øyeflekk med to kjerner i spissen av forvingen og to middelsstore og en ganske liten flekk på bakvingens bakre del. Flekkenes kjerner er blålige. Undersiden av vingene er fint tverrstripet i brunt og hvitt. Det er en stor øyeflekk i spissen av forvingen og en rekke av mindre flekker langs ytterkanten av bakvingen. I alle fall de fleste av disse flekkene har blå kjerne.

Levevis

Arten lever i savanne-områder, gjerne på litt fuktige steder.

Utbredelse

Arten er utbredt over det meste av Afrika sør for Sahara.
Vektløfting under Asialekene 1990

Vektløfting under Asialekene 1990. Vektløfting var en av flere sporter under de ellevte Asialekene som ble arrangert i Beijing i Kina. Det var tiende gangen vektløfting var på programmet under Asialekene. Vektløftingkonkurransene ble avviklet i perioden 23. september til 1. oktober 1990. Det ble konkurrert i ti vektklasser for menn og ni for kvinner. Det var første gangen kvinner deltok i vektløfting i Asialekene. Kina ble beste nasjon med tolv gullmedaljer foran Sør-Korea med fem.
Vestheimgata (Oslo)

Bebyggelse

Gaten er dominert av funkisblokker, men bare byggene på sørsiden har gatenumre knyttet til Vestheimgata. Nr. 4B er en leiegård fra 1887–88, mens nr. 4 er en mer utpreget funkisblokk. Nr. 6–8 er funkisblokker tegnet av Lorentz Harboe Ree og Carl Buch, som vant Sundts premie i 1938.
Hatlestad i Viksdalen

Historisk

Gården finnes nevnt i skatteliste fra 1603, siden den ble tatt i bruk såpass tidlig er det sannsynlig at gården har hatt bosetning i mellomalderen, den har så etter svartedauden hatt en ødetid på ca. 250 år.
Endingen på gårdsnavnet (-stad) forteller at gården har eksistert i vikingtiden.

Annet

I Viksdalsdialekten blir gården kalt for Halstad.
Kikkoman

Historie

Kikkoman ble stiftet av de to familiene Mogi og Takanashi som slo sammen sine selskap til Noda Shoyu Co. Ltd. i 1917. I 1964 skiftet selskapet navn til Kikkoman Shoyu Co. Ltd. og i 1980 til Kikkoman Corporation.
Soyasausen, som fortsatt er selskapets viktigste produkt, produseres i dag i USA, Europa, Singapore og Taiwan i tillegg til i Japan.
Adatom

Adatom er et atom som ligger på en krystalloverflate, og er det motsatte av et ledig overflateatom. Termen brukes i overflatekjemi, for å beskrive enkeltatomer som ligger på overflater og overflateruhet.  Ordet er sammensatt av «adsorbert atom».  Et enkeltatom, klynger av atomer, eller et molekyl eller klynger av molekyler kan kalles «adpartikkel». Dette er en termodynamisk ustabil tilstand.
Vårøyenstikker

Utbredelse

Vårøyenstikker er utbredt i Europa og litt inn i det vestlige Asia. Finnes i det syd og sydøstlige Danmark, Sverige og Finland. I sydlige Norge langs kysten til Rogaland.

Utseende

Mosaikkøyenstikkere er en gruppe der det er vanskelig å skille artene fra hverandre. Det er bare små forskjeller i det ytre utseende. Kjønnene hos vårøyenstikkeren er noe ulike. Hunnen har gulaktige flekker på bakkroppen, mens hannen har mer blåaktige flekker.
Vingene holdes i en rett vinkel ut fra kroppen i hvile. Vingespennet er mellom 70 og 80 millimeter.

Levevis

Nymfen lever på bunnen i næringsrike vann i lavlandet.
Eggene overvintrer i levende eller døde flytende plantedeler. Nymfen overvintrer på vegetasjonen på sumpplanter. Utviklingen tar 3 år. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra mai til juli. Vanligvis er vårøyenstikkeren lite sky, og det er ganske lett å komme nært innpå den.
Vårøyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Piæ Cantiones

Piæ Cantiones (latin for 'fromme sanger') er en samling åndelige middelaldersanger som kom ut i 1582. Den er en av de eldste sangbøker fra Norden. Samlingen har hatt stor internasjonal betydning. For eksempel hymnene Gaudete og Puer natus in Bethlehem er velkjente over hele Europa, og ville formodentlig ikke lenger ha vært kjente dersom de ikke var blitt nedtegnet av en entusiastisk yngling i ytterste utkant av Europa, i hva som da var i Sverige.

Historie

Sangene ble samlet fra Katedralskolen i Åbo og trykket i 1582 i Greifswald, som da tilhørte Sverige. De 74 sangene er hovedsakelig på latin, men har også noe svensk tekst. I samlingen finne man blant annet de kjente julesangene «In dulci jubilo» («Jeg synger julekvad»), «Puer natus in Betlehem» («Et barn er født i Betlehem»), «Personent hodie» og «Gaudete».
Den fullstendige boktittelen er Piæ Cantiones ecclesiasticae et scholasticae veterum episcoporum, 'Fromme geistlige og lærde sanger etter de gamle biskoper'. Sangene ble nedskrevet av Theodoricus Petri, en finsk student ved universitetet i Rostock, og redigert og utgitt av Jacobus Petri Finno, eller Jaakko Suomalainen, rektor ved katedralskolen i Åbo.

Innhold

Sangene i samlingen er delt inn etter emne, som Jesu fødsel, treenigheten og det akademiske liv. Noen av sangene har tydelig høymiddelaldersk opphav, mens andre stammer fra renessansen. Om lag halvparten av sangene kan knyttes til musikk fra andre steder i Europa, mens andre bare finnes i denne samlingen. Andre stammer trolig frs Finland eller Norden ellets.
Samlingen skiller seg ut ved å være et samarbeid mellom den katolsksinnede Petri og den lutherske Finno kort tid etter reformasjonen, i en tid preget av religiøs strid. Noen av sangene bærer preg av dette, ved at flere referanser til jomfru Maria er blitt byttet ut med navnet Jesus. I andre tilfeller er det katolske preg bevart, som i «Ava Maris Stella».
Det eldste gjenværende eksemplar av Piæ Cantiones er oppbevart ved universitetet i Jyväskylä.

Senere utgaver, oversettelser

Samlingen ble utgitt på nytt i 1625, med et tillegg på 13 nye sanger av en komponist fra Rostock, Daniel Friderici. Gjennom de neste hundreårene ble Piæ Cantiones trykt flere ganger, og sangene har lenge vært brukt i finske skoler. På 1800-tallet danna sangene utgangspunkt for flere engelske sanger, i noen tilfeller oversettelser, i andre tilfeller nydiktinger til de eldre sangene, som julesangen «Good King Wenceslas» til vårmelodien «Tempus adest floridum».
Yongshun

Yongshun (kinesisk: 永顺县; pinyin: Yǒngshùn Xiàn) er et fylke i prefekturet Xiangxi i provinsen Hunan i Folkerepublikken Kina.
Fylket hadde 482 624 innbyggere i 1999.

Kulturminner

Kobbersøylen i Xizhou (Xizhou tongzhu, 溪州铜柱) og landsbyen Laosicheng (Laosicheng yizhi, 老司城遗址), som før var et kulturelt sentrum for tujiafolket, ble i 1961 oppført på listen over kulturminner i Folkerepublikken Kina.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Sørum (Sør-Aurdal)

Sørum (middelaldersk: «Sudreim», sørgården) er ei grend i Begnadalen og en grunnkrets i Sør-Aurdal kommune i Oppland.

Historie

Tidligere var det en skysstasjon på stedet. Dette var mens det var båttrafikk på Begna og Sperillen. DS «Bægna» trafikkerte en rekke anløpsteder, fra Hen i Ytre Ådal via Ådalselva og Sperillen til Sørum i perioden 1869–1929, deretter overtok en motorbåt fram til ferdelsåra ble nedlagt i 1933. Videre oppover dalen gikk transporten med hest og kjerre.
Fra 30. til 31. august 1901 overnattet Norges første bilturist, nederlenderen Petrus Scheltemer Beduin, på Sørum skysstasjon. Han og hans følge var på vei fra Kristiania og til Lærdal. De kjørte en Panhard et Levassor.

Næringsliv

På andre siden av elva ligger Begna med det største industrifeltet i kommunen.
Sørum Gjestehus som er en fortsettelse av den tidligere skysstasjonen driver hotell og har egen campingplass med hytter. På bilder fra 1880-1890 av Axel Lindahl kan en se bygningen på den tidligere skysstasjonen, og denne finnes fortsatt.
Grenda har en av Valdres eldste landhandler, Stømmen og Thorsrud assorterte landhandel.
Oedecnema

Utseende

En middelsstor, bokså kraftig, gulaktig og svart trebukk. Hode, antenner, pronotum og bein er rødbrune til svarte, dekkvingene rødgule med fire par runde, svarte flekker. Antennene er ganske tynne og rundt to tredjedeler så lange som kroppen. Hodet er noe snuteformet forlenget. Pronotum er klokkeformet, matt, kledt med korte, lyse hår. Dekkvingener er avsmalnednde bakover, "skuldre" og spiss rundede. Beina, særlig bakbeina, er kraftige med tykke lår og krumme legger hos hannen, spinklere hos hunnen.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt fra Sørøst-Europa østover like til Stillehavet.